|  |
| --- |
| **Matumizi mabaya ya madaraka – Kuchunguza sababu za msingi na maswala ya ulinzi, madaraka,upendeleo, jinsia na mahusiano**  Abusing Power – Exploring root causes and issues for safeguarding- power, privilege, gender and intersectionality |

Wavuti hii iliongozwa na Khadijah Fancy kutoka Mott McDonald akishirikiana na Sally Proudlove, UNICEF Uingereza, Everjoice Win Action Aid International na Geeta Misra, CREA.

Wavuti ililenga jinsi gani tunaweza kutumia fursa kwenye wakati huu wa harakati za ‘nami pia na ‘Maisha ya watu Weusi nayo yana thamani.’ Hizi harakati zinatuendesha kutazama kwa undani zaidi haki ya kijinsia na ubaguzi wa rangi katika mashirika yetu na katika kazi yetu. Tulichunguza jinsi tunaweza kuangalia madaraka na upendeleo na kuimarisha namna ambayo tunapambana na hizi changamoto.

****

**Tafadhali bonyeza ili kuona** [**rekodi**](https://www.youtube.com/watch?v=O5dekyiR_Aw&feature=youtu.be) **kamili na** [**video**](https://safeguardingsupporthub.org/webinars/abusing-power-exploring-root-causes-and-issues-safeguarding-power-privilege-gender-and) **ya muhtasari.**

***”***

***“***

*Jukumu la viongozi wakuu ni kubwa. Wanahitajika kuishi na kutenda juu ya maadili ya mashirika na kuzingatia jinsi mwingiliano wao na uhusiano wao na viongozi wengine wakuu unaeleweka kwenye shirika.*

|  |
| --- |
| **Sally Proudlove wa UNICEF Uingereza** alishiriki kupendekeza maoni kadhaa ya kutoka kwa zana ya Uongozi anayotengeneza ya kusaidia mashirika kuimarisha na kuweka utamaduni thabiti ya kukabiliana na hizi changamoto.  Sally alitupa changamoto kufikiria yafuatayo:   * Ni nani anayeketi mezani na ana mamlaka au nafasi ya kufanya maamuzi? * Ni tabia gani zinaonyesha mabadiliko halali ya ukweli ya madaraka? * Viongozi wanaonyesha vipi kama ulinzi unapewa kipaumbele?   **Everjoice Winn wa Action Aid** alituuliza kufikiria kwa undani juu ya jinsi mamlaka inavyofanya kazi na haswa kuzingatia aina za madaraka ya siri na isiyoonekana.   * Tamaduni zetu za shirika hazitabadilika kama tutashughulikia tu na kufuata miongozo; au ikiwa tunashughulikia tu aina za madaraka zinazoonekana au zilizo rasmi. * Tunahitaji kuhoji zaidi na kufanya kazi ngumu ya kupinga aina zote za madaraka zisizofaa. * Nguvu au mamlaka zinatofautiana baina ya vikundi mbali mbali au watu binfafsi. Tunahitaji kufikiria juu ya jinsi ya kujenga nguvu au mamlaka chanya - nguvu ya kushikilia uwajibikaji wa madaraka - ni nani anamiliki mabadiliko na vile vile ni nani anamiliki tamaduni za kutokujali.   **Geeta Misra kutoka CREA** aliweka wazi umuhimu wa kuangalia muonekano na njia za makosa ya SEAH na kuachana nazo kabisa.   * Tunajua hakuna mipaka kamili, kwa sababu hivyo ndivyo tunavyopata uzoefu wa maisha. Ni sehemu gani ya ulinzi na usalama vinaweza (na vinapaswa) kuwekwa wazi; na ni vitu vipi vinahitaji kuhojiwa zaidi ili kubainisha njia za makosa na muonekano hasi. * Tunahitaji kuelewa nyuso tofauti za mamlaka, na utata wake wote na matatizo yake. * Srilatha Batliwala anazungumza juu ya dhana ya ‘nguvu isiyoonekana’ kama shida kuu katika nyuso zote za mamlaka kwa sababu hatuwezi kuiona isipokuwa tujue ni vipi na wapi itafutwe! Batliwala anafafanua nguvu isiyoonekana kama: ‘nguvu ya kuunda jinsi watu wanavyofikiria na kujisikia juu yao wenyewe, na misukumo inayounda mitazamo ya kijamii, upendeleo; pamoja na jinsi tamaa na mahitaji yetu yanavyoshawishika. * Tunahitaji kuzingatia kwamba nguvu na upendeleo sio mara zote huketi mahali unapotarajia. Sisi sote tunakaa ndani ya aina nyingi za safu za uongozi - na tuko juu kwenye safu zingine na chini kwenye zingine. Hatua ya kwanza ni kuelewa njia tofauti ambazo hali hii huonekana na hutumika ndani ya shirika. * Lengo ni kuhama kutoka kuwalinda wanawake na kujielekeza kwenye kulinda haki za wanawake; kuacha kutanguliza kuheshimika na kutanguliza heshima kwa wote; kutoka kwenye kuzingatia kuzuia madhara, bali kulenga mtazamo mzuri zaidi juu ya ustawi kwa ujumla. |